**Občianske združenie UMENÍM ZA HARMÓNIU DUŠE – MŰVÉSZETTEL A  LELKI HARMÓNIÁÉRT**

  **pri Základnej umeleckej škole Ferenca Liszta**

 **STANOVY OBČIANSKEHO ZDRUŽENIA**

 **Podľa zákona č. 83/ 1990 zb. o združovaní občanov v znení neskorších predpisov**

**Článok 1**

**Základné ustanovenia**

 1.1 Názov občianskeho združenia

 - v slovenskom jazyku: UMENÍM ZA HARMÓNIU DUŠE

 - v maďarskom jazyku : MŰVÉSZETTEL A LELKI HARMÓNIÁÉRT

 1.2 Sídlo združenia: Komenského 2, 943 01 Štúrovo

 1.3 Občianske združenie **UMENÍM ZA HARMÓNIU DUŠE**  je samostatnou organizáciou s právnou

 subjektivitou, ktorá svoju činnosť rozvíja v súlade s Ústavou SR a platnými zákonmi.

 1.4 Občianske združenie je nepolitické, dobrovoľné, neziskové záujmové združenie fyzických

 osôb, ktorí svojimi aktivitami realizujú ciele združenia.

 1.5 Občianske združenie (ďalej OZ) môže vstupovať ako samostatný subjekt do vzťahu s inými

 organizáciami, ktoré vytýčili podobné ciele v SR a v zahraničí.

 **Článok 2**

 **Ciele a predmet činnosti občianskeho združenia**

* 1. Cieľom OZ je:
* podpora tvorivosti a ďalšieho umeleckého a kultúrneho rozvoja žiakov ZUŠ F. Liszta v Štúrove
* podpora kultúrnosti, popularizácie rôznych umeleckých žánrov v meste a v regióne
* organizovanie kultúrno-spoločenských podujatí, umeleckých projektov aj pre širokú verejnosť mesta a regiónu
* vytvorenie materiálnych, technických a fondových podmienok pre stanovený okruh činností
	1. Okruh činnosti OZ
* realizácia kultúrno-spoločenských podujatí zameraných na propagáciu a šírenie kultúrnych hodnôt (organizovanie koncertov rôzneho charakteru, výstav, divadelných predstavení, organizovanie podujatí vzdelanostného charakteru v spolupráci s pedagogickými pracovníkmi a riaditeľstvom ZUŠ ( semináre, prednášky, kurzy, odborné klubové stretnutia, konferencie...)
* pomoc pedagógom ZUŠ pri organizovaní mimovyučovacích činností ( hudobné a výtvarné tábory, súťaže rôzneho charakteru, návštevy divadelných a iných vystúpení ,

 podpora činnosti záujmových skupín, súborov a orchestrov ZUŠ)

* spolupráca s vedením školy v dôležitých otázkach zabezpečovania výchovno-vzdelávacej činnosti ZUŠ ( v schválených prípadoch z finančných prostriedkov fondu zabezpečiť

 nákup učebných pomôcok , opravu a údržbu hudobných nástrojov atď.)

* podpora zlepšenia podmienok výchovno-vzdelávacieho procesu na umeleckej škole,

 odmeňovanie mimoriadne nadaných a usilovných žiakov ZUŠ Ferenca Liszta, podpora žiakov umeleckej školy zo znevýhodneného sociálneho prostredia

 - rozvíjanie partnerských vzťahov s inými školami doma i v zahraničí

 - zapájanie sa do projektov a ich realizácia

 - realizácia vlastnej publikačnej činnosti ( informačné listy, bulletiny, zborníky, školský časopis) s cieľom zviditeľňovania výsledkov žiakov a pedagógov ZUŠ

* vytváranie priaznivých ekonomických predpokladov k zabezpečovaniu svojej činnosti

 prostredníctvom grantov, sponzorských príspevkov, účastníckych poplatkov atď.

* prevádzkovanie samostatnej hospodárskej činnosti

 **Článok 3**

 **Členstvo v združení**

 3.1Členom združenia môžu byť fyzické osoby staršie ako 18 rokov a právnické osoby, ktoré

 súhlasia so stanovami a cieľmi združenia, aktívne sa podieľajú na jeho činnosti, alebo ho akýmkoľvek spôsobom podporujú. Členstvo v združení je dobrovoľné.

 3.2 Členstvo v združení vzniká:

 a) podaním písomnej žiadosti občianskemu združeniu

 b) schválením správnej rady OZ o prijatí nového člena

 c) členstvo v združení vzniká dňom schválenia správnej rady OZ

3.3 Členstvo v združení zaniká:

 a) vystúpením, a to dňom doručenia písomného oznámenia člena o vystúpení zo združenia

 správnej rade

 b) vylúčením – z dôvodu porušenia stanov neplnením povinností, na základe návrhu aspoň troch

 kmeňových členov a rozhodnutím najvyššieho orgánu združenia, ak ich člen napriek výstrahe

 opätovne porušil ( proti rozhodnutiu o vylúčení má právo podať člen odvolanie na najvyšší

 orgán združenia)

 c) úmrtím člena , resp. zánikom právnickej osoby

 d) zánikom združenia

 e) vyškrtnutím z dôvodu nečinnosti člena ( žiadna aktivita v období viac ako 6 mesiacov)

 **Článok 4**

 **Práva a povinnosti členov**

4.1 Člen združenia má právo najmä:

 a) zúčastňovať sa na zasadnutiach orgánov združenia a podieľať sa na jeho činnosti

 b) voliť a byť volený do orgánov združenia vo veku od 18 rokov ( každý člen OZ má pri hlasovaní

 v orgánoch združenia jeden hlas)

 c) má právo podávať návrhy na činnosť a zmeny stanov,

 d) má právo byť informovaný o rozhodnutiach orgánov združenia,

 e) má právo obracať sa na orgány združenia s podnetmi a sťažnosťami a žiadať ich o stanovisko

* 1. Člen združenia je povinný najmä:
1. dodržiavať stanovy združenia,
2. aktívne sa podieľať na činnosti združenia a na plnení jeho programu,
3. konať tak, aby nespôsoboval ujmu združeniu
4. plniť uznesenia orgánov združenia
5. ochraňovať a zveľaďovať majetok združenia
6. platiť členské príspevky vo výške stanovenej vnútorným poriadkom združenia

 **Článok 5**

 **Orgány združenia**

Orgánmi združenia sú:

a) Členská schôdza ( najvyšší orgán)

b) Správna rada ( výkonný orgán)

c) Predseda správnej rady ( štatutár)

d) Revízna komisia ( kontrolný orgán)

 **Článok 6**

 **Právomoci a činnosť orgánov združenia**

6.1Členská schôdza (ČlS)

 a) ČlS je najvyšším orgánom združenia tvoreným členmi združenia a delegovanými

 zástupcami členov – právnických osôb.

 b) ČlS zvoláva predseda združenia písomnou pozvánkou najmenej jeden krát do roka.

 c) ČlS sa koná za priamej účasti všetkých členov združenia.

 d) Mimoriadne zasadanie ČlS je predseda združenia povinný zvolať, ak o to požiada najmenej

 tretina členov do 30 dní od doručenia žiadosti.

 e) ČlS je uznášaniaschopná, ak sa na nej zúčastní nadpolovičná väčšina všetkých riadnych

 členov. Návrhy a uznesenia sú prijaté, ak získajú nadpolovičnú väčšinu hlasov prítomných

 členov, s výnimkou rozhodnutí o zmene stanov a zániku združenia, na ktorý je potrebný

 súhlas 2/3 prítomných účastníkov, nie však menej ako polovicu hlasov všetkých riadnych

 členov.

 V právomoci ČlS je:

1. schvaľovanie stanov rokovacieho poriadku, volebného poriadku, ich zmien a doplnkov.
2. voľba a odvolávanie členov Správnej rady
3. voľba a odvolávanie členov Revíznej komisie
4. schvaľovanie rozpočtu a správu o hospodárení
5. schvaľovanie plánu činnosti združenia a výročnej správy
6. rozhodovanie o zániku združenia ( dobrovoľným rozpustením alebo zlúčením s iným občianskym združením)

6.2 Správna rada

 Správna rada združenia:

1. je výkonným a rozhodujúcim orgánom združenia, riadi činnosť združenia v období medzi

 dvoma zasadnutiami a za svoju činnosť je zodpovedná členskej schôdze

1. má piatich členov: predsedu členskej schôdzi, tajomníka , hospodára a dvoch členov,
2. funkčné obdobie Správnej rady je 5 rokov a schádza sa najmenej dvakrát do roka,
3. zasadá podľa potreby, najmenej však raz za polrok, zasadanie zvoláva a riadi predseda
4. je uznášaniaschopná a rozhoduje, ak je prítomný predseda a nadpolovičná väčšina jeho členov a rozhoduje väčšinou prítomných: v prípade nerozhodného uznesenia rozhoduje

hlas predsedu združenia,

1. volí spomedzi svojich členov predsedu a predsedu aj odvoláva
2. riadi a zabezpečuje činnosť združenia,
3. zvoláva a obsahovo pripravuje rokovanie členskej schôdze, pripravuje základné materiály
4. vypracúva plán činnosti, správu o činnosti, návrh rozpočtu a správu o hospodárení združenia jedenkrát ročne a navrhuje výšku členských príspevkov
5. rozhoduje o prijatí a vylúčení člena združenia,
6. rozhoduje o zrušení združenia, ak sa Členská schôdza nezíde do polroka, aby rozhodla

o zrušení združenia,

1. ustanovuje likvidátora v prípade zániku združenia.

 6.3 Predseda združenia

 a) predseda združenia je štatutárnym orgánom, zastupuje združenie navonok a koná vo

 všetkých jeho záležitostiach,

 b) je fyzickou osobou, ktorá je vo svojej činnosti viazaná rozhodnutiami Správnej rady

 c) je zvolený Správnou radou a to na dobu 5 rokov

 d) zvoláva a riadi zasadnutia členskej schôdze, Správnej rady a Revíznej komisie,

 e) štatutárnym orgánom môže byť aj podpredseda združenia a to:

 a. na základe poverenia predsedom počas jeho neprítomnosti,

 b. v prípade nespôsobilosti predsedu na výkon funkcie,

 f) štatutárny zástupca je fyzická osoba, ktorá je vo svojej činnosti viazaná rozhodnutiami

 členskej schôdze

 6.4 Revízna komisia (RK)

 a) je kontrolným orgánom združenia, za svoju činnosť zodpovedá členskej schôdze

 b) je volená a odvolávaná Členskou schôdzou

 d) funkčné obdobie členov: 3 roky, členovia môžu byť volení do tejto funkcie aj opakovane

 na ďalšie funkčné obdobie

 e) člen Revíznej komisie má právo zúčastňovať sa na zasadaniach správnej rady s poradným

 hlasom,

 f) za svoju činnosť zodpovedá Členskej schôdze

 g) RK plní nasledovné úlohy:

 - kontroluje dodržiavanie stanov združenia, plnenie uznesení Členskej schôdze a Správnej

 rady, dohliada na to, aby sa činnosť združenia uskutočňovala v súlade s právnymi

 predpismi

 - sleduje a kontroluje hospodárenie združenia, prerokúva rozpočet a finančnú účtovnú

 uzávierku. Je oprávnená nahliadnuť do všetkých dokumentov, ktoré súvisia s výkonom

 činnosti združenia,

 - upozorňuje Správnu radu na nedostatky a navrhuje riešenia na ich odstránenie a

 navrhuje riešenia sporov

  **Článok 7**

 **Hospodárenie združenia**

 7.1Občianske združenie je právnickou osobou, ktorá za svoje záväzky zodpovedá svojim majetkom.

 7.2 Zdrojmi majetkov sú:

 a) členské príspevky ( ak o ich vyberaní rozhoduje Členská schôdza),

 b) príspevky, dary a dotácie od fyzických a právnických osôb,

 c) granty od právnických osôb z tuzemska i zahraničia,

 d) výnosy majetku,

 e) príjmy z verejných zbierok,

 f) príjmy z vlastnej činnosti pri naplňovaní cieľov združenia:

 a. príjmy z predaja produktov spadajúcich pod činnosť a aktivity združenia,

 b. príjmy z predaja vstupeniek a vlastných publikačných a propagačných materiálov,

 c. príjmy z krúžkovej činnosti a kurzovného

 g) podiely zaplatenej dane z príjmov fyzických a právnických osôb podľa platnej legislatívy

 7.3 S majetkom združenia hospodári združenie, podľa pravidiel hospodárenia

 (Zák. č. 80/1980 Zb. z.) a pravidiel prijatých Členskou schôdzou podľa schváleného rozpočtu OZ,

 efektívne a v zmysle všeobecne záväzných predpisov a stanov. Výnosy z majetku a vlastnej

 činnosti môžu byť použité len na podporu cieľa združenia.

7.4 Nevyčerpané finančné prostriedky združenia sa prevádzajú koncom roka na nasledujúce obdobie

 7.5 Na základe neziskovej podstaty združenia môžu byť všetky príjmy združenia použité výhradne

 na podporu a dosiahnutie cieľov združenia.

 **Článok 8**

 **Zánik združenia**

8.1 Združenie zaniká dobrovoľným rozpustením, zlúčením s iným združením alebo rozhodnutím

8.2 V prípade zániku rozpustením Správna rada ustanovuje likvidátora, ktorý vykoná likvidáciu

 majetku podľa všeobecne právnych predpisov.

8.3 Pri likvidácii združenia sa najskôr uhradia všetky záväzky a pohľadávky združenia. Majetok sa

 môže v prípade likvidácie previesť inému združeniu, nadácii alebo právnickej osobe s podobnými

 cieľmi alebo na verejnoprospešné a charitatívno - humánne účely.

8.4 Likvidátor je povinný výsledky svojej činnosti predložiť správnej rade na schválenie. Zároveň je

 povinný zabezpečiť uloženie písomnej dokumentácie, archívu a účtovných dokladov združenia.

8.5 Zánik združenia sa oznámi do 15 dní po ukončení likvidácie Ministerstvu vnútra Slovenskej

 republiky.

8.6 Pri likvidácii sa bude primerane postupovať podľa § 70-75 Obchodného zákonníka a platných

 právnych predpisov Slovenskej republiky

 **Článok 9**

 **Záverečné ustanovenia**

9.1Stanovy nadobúdajú účinnosť dňom schválenia ustanovujúcou Členskou schôdzou

9.2Občianske združenie vzniká dňom registrácie Ministerstvom vnútra SR podľa príslušných

 zákonných predpisov.

9.3Doplnky a zmeny v týchto stanovách môže vykonať Členská schôdza a Mimoriadna členská

 schôdza v zmysle týchto stanov, a musia byť registrované MV SR.

V Štúrove, 20. február 2015

**Prípravný výbor OZ Umením za harmóniu duše - Művészettel a lelki harmóniáért**

 Ministerstvo vnútra

 Slovenskej republiky

 Drieňová 22

 826 86 Bratislava

 v Štúrove, 23. 02. 2015

 VEC:

 **Návrh na registráciu**

 Prípravný výbor podľa zákona č. 83/1990 Zb. o združovaní občanov v znení neskorších predpisov predkladá návrh na registráciu občianskeho združenia pri Základnej umeleckej škole Ferenca Liszta – Liszt Ferenc Művészeti Alapiskola s názvom:

 **UMENÍM ZA HARMÓNIU DUŠE - MŰVÉSZETTEL A LELKI HARMÓNIÁÉRT**

Sídlo: Komenského 2, 943 01 Štúrovo

**Členovia prípravného výboru:**

1. Bc. Andrea Baranovics 736108/6920 ul. Jesenského 71, 943 01 Štúrovo .........................................

2. Mgr. Roland Cucor 730919/6939 ul. Jesenského 72, 943 01 Štúrovo ........................................

3. Mgr. Karla Nemes 786117/6697 ul. Petőfiho 108, 943 01 Štúrovo .........................................

**Za výbor je oprávnený konať:**

 Mgr. Karla Nemes 786117/6697 ul. Petőfiho 108, 943 01 Štúrovo .......................................

 Prílohy: 2x stanovy združenia